Obrazloženje trajanja postupka e-savjetovanja za Pravilnik o izmjeni pravilnika o uvjetima kriterijima i načinu dodjele potpore u okviru mjere „Ribarske luke, iskrcajna mjesta, burze riba i zakloništa“

Ovaj dokument podrazumijeva izmjenu trenutno važećeg Pravilnika o uvjetima, kriterijima i

načinu dodjele potpore u okviru mjere „Ribarske luke, iskrcajna mjesta, burze riba i zakloništa“ („Narodne novine“, broj 3/18, 64/18, 38/19, 106/19, 111/20, 104/21 i 49/22), a kojim su utvrđeni uvjeti, kriteriji i način dodjele potpore u okviru mjere „Ribarske luke, iskrcajna mjesta, burze riba i zakloništa“ koja se provodi u okviru Operativnog programa za pomorstvo i ribarstvo Republike Hrvatske za programsko razdoblje 2014.-2020. godine.

Izmjena se odnosi na odredbu kojom će se omogućiti promjene u operacijama koje se provode u okviru mjere „Ribarske luke, iskrcajna mjesta, burze riba i zakloništa“, a koje rezultiraju većom potporom nego je prvotno dodijeljeno radi povećanja cijena uslijed inflacije. Navedeno povećanje potpore provodi se s ciljem nastavka realizacije projekata te što učinkovitijeg korištenja sredstava iz Europskog fonda za pomorstvo i ribarstvo, predviđenih za provedbu mjere „Ribarske luke, iskrcajna mjesta, burze riba i zakloništa“.

Za predmetni Prijedlog pravilnika je predviđeno e-savjetovanje u trajanju od petnaest (15) dana.

Naime, svrha ove izmjene je ublažiti poteškoće u provedbi operacija iz mjere „Ribarske luke, iskrcajna mjesta, burze riba i zakloništa“, a koje su nastale povećanjem cijena kao uzrok inflacije. Navedene poteškoće dovode do rizika od odustajanja korisnika, te posljedično manjem iskorištavanju predviđenih financijskih sredstava. Navedeno je potrebno objaviti u što kraćem roku kako bi se smanjio rizik od odustajanja korisnika te radi što učinkovitijeg iskorištavanja predviđenih financijskih sredstava.